wickkiey/tamil-wikipedia-chunked huggingface dataset:
# ஐந்தாம் சேனன்

## படைத்தலைவனோடு முரண்பாடு

ஒருமுறை படைத் தலைவன் கலவரம் ஒன்றை அடக்கச் சென்றிருந்தவேளை படைத்தலைவனின் தம்பியைக் கொலை செய்ததுடன், படைத்தலைவனை நீக்கிவிட்டு தனக்குக் கீழ்ப்படிந்த நடப்பவனான அமைச்சன் ஒருவனைப் படைத்தலைவன் ஆக்கினான். கோபத்துடன் திரும்பிவரும் படைத்தலைவனுக்குப் பயந்த ஐந்தாம் சேனன் அனுராதபுரத்தை விட்டு ரோகணத்துக்குத் தப்பியோடினான். படைத்தலைவன்மீது கோபப்படாத கலிங்கத்து அரசி அவனை அழைத்துப் பேசினாள். அவளுடைய சம்மதத்துடன், படைத்தலைவன் அங்குள்ள தமிழர்களைக் கூட்டி நாட்டை அவர்களிடம் ஒப்படைத்துவிட்டுப் புலத்தி நகரம் எனப்பட்ட பொலநறுவைக்குச் சென்றுவிட்டான். ஐந்தாம் சேனன் தனது படைகளைப் படைத்தலைவனுடன் போரிட அனுப்பினான் ஆனால் படுதோல்வி அடைந்தான். நாட்டைப் பெற்றுக்கொண்ட தமிழர் மக்களுக்குத் துன்பம் விளைவித்ததாகவும் மக்கள் ஐந்தாம் சேனனிடம் முறையிட்டதாகவும் மகாவம்சம் கூறுகிறது. அமைச்சர்களின் ஆலோசனைப்படி, தான் புதிதாக நியமித்திருந்த படைத்தலைவனைத் துரத்திவிட்டுப் படைத்தலைவனுடன் சமாதானம் செய்துகொண்ட அரசன், அவனது மகளையும் மணம்புரிந்து கசபன் என்னும் ஒரு மகனையும் பெற்றான்.
# ஐந்தாம் சேனன்

## இறப்பு

கூடாச் சேர்க்கையினால் அரசன் குடிப்பழக்கத்துக்கு அடிமையாகி இளம் வயதிலேயே தனது பத்தாவது ஆட்சியாண்டில் உயிர்நீத்தான். அவனுக்குப் பின்னர் அவனது தம்பி மகிந்தன் அரசனானான்.
# ஆறாம் கசபன்

**ஆறாம் கசபன்** என்பவன், இலங்கையை ஆண்ட ஐந்தாம் மகிந்தனின் மகனும், வாரிசும் ஆவான். நாட்டைச் சோழர் கைப்பற்றிய பின்னர் இவன் ரோகணத்தில் மறைவாக வளர்க்கப்பட்டான். ஆனாலும், இவன் எக்காலத்திலும் அரசனாக முடிசூட்டிக்கொள்ளவில்லை.  
ஐந்தாம் மகிந்தனைச் சோழர் பிடித்துச் சென்றபோது, சிறுவனாக இருந்த கசபன், சோழருக்குத் தெரியாமல் வளர்க்கப்பட்டான். சிங்களவர்கள் அவனை விக்கிரமபாகு என அழைத்ததுடன், அரசனுக்குரிய மதிப்பையும் கொடுத்துவந்தனர். அவனுக்கு 12 அறிந்த சோழர் அவனைப் பிடிப்பதற்காகப் படைகளை அனுப்பினர். ஆனால், அவர்களது முயற்சி வெற்றி பெறவில்லை. நாட்டை மீட்பதற்குத் தேவையான பொருளையும், படைகளையும் திரட்டுவதில் ஈடுபட்டிருந்த ஆறாம் கசபன், மணிமுடி, குடை, கொடி, அரியணை முதலியவற்றையும் செய்வித்தான். பெரியோர் இவனுக்கு முடுசூட்டுவதற்கு எண்ணியபோதும், நாட்டை மீட்காமல் முடிசூட்டிக் கொள்வதில் பயனில்லை என மறுத்துவிட்டான். சோழர் மீது படையெடுப்பதற்கான தயார்நிலை இருந்தும், பல்வேறு காரணங்களால் இந்த முயற்சி கைகூடவில்லை.  
நாட்டை மீட்கும் எண்ணம் நிறைவேறாமல், தனது 18 ஆவது ஆட்சி ஆண்டில், இளம் வயதிலேயே கசபன் உயிரிழந்தான்.
# நேத்ரோகோனா மாவட்டம்

**நேத்ரோகோனா** (Netrakona District) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் மைமன்சிங் கோட்டத்தில் உள்ளது. வங்காளதேசத்தின் வடகிழக்கில் அமைந்த இம்மாவட்டத்தின் நிர்வாகத் தலைமையிடம் **நேத்ரோகோனா** நகரம் ஆகும்.
# நேத்ரோகோனா மாவட்டம்

## மாவட்ட எல்லைகள்

2794.28 சதுர கிலோ மீட்டர் பரப்பு கொண்ட, வங்காள தேசத்தின் வடகிழக்கில் அமைந்த நேத்ரோகானா மாவட்டத்தின் வடக்கில் இந்தியாவின் மேகாலயா மாநிலமும், தெற்கில் கிசோர்கஞ்ச் மாவட்டம், கிழக்கில் சுனாம்கஞ்ச் மாவட்டம், மேற்கில் மைமன்கஞ்ச் மாவட்டம் எல்லையாக உள்ளது.
# நேத்ரோகோனா மாவட்டம்

## மாவட்ட நிர்வாகம்

மைமன்சிங் கோட்டத்தில் அமைந்த நேத்ரோகோனா மாவட்டம், நேரோகோனா சதர், மோகன்கஞ்ச், மொதோன், காளியாஜூரி, கந்துவா, துர்காபூர், கமலகண்டா, அத்பரா, பர்ஹத்தா மற்றும் புர்பதாலா எனும் பத்து துணை மாவட்டங்களையும், நேத்ரோகோனா, துர்காபூர், கந்துவா, மோகன்கஞ்ச் மற்றும் மொதோன் எனும் ஐந்து நகராட்சிகளையும், எண்பத்தி ஆறு ஒன்றியங்களையும், 2282 கிராமங்களையும் கொண்டுள்ளது.
இம்மாவட்டத்தில் நான்கு வங்காளதேச நாடாளுமன்றத் தொகுதிகள் உள்ளது. மாவட்டத்தின் அஞ்சல் சுட்டு எண் 2400 ஆகும்.
# நேத்ரோகோனா மாவட்டம்

## ஆறுகள்

கோன்ஷா, பௌலாய், சோமேஷ்வரி, நிதாய், சகுரா, பத்குரா, தனு, மகேஷ்வரி முதலிய ஆறுகள் இங்கு பாய்கிறது.
# நேத்ரோகோனா மாவட்டம்

## பொருளாதாரம்

வேளாண் தொழிலைச் சார்ந்த பொருளாதாரத்தை நம்பியுள்ள இம்மாவட்டத்தில், நெல், சணல், கோதுமை, எண்ணெய்வித்துக்கள், உருளைக்கிழங்கு, பருப்புகள், பழா, மா, வாழை பயிரிடப்படுகிறது.
# நேத்ரோகோனா மாவட்டம்

## மக்கள் தொகையியல்

2794.28 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 22,29,642 ஆக உள்ளது. அதில் ஆண்கள் 11,11,306 ஆகவும், பெண்கள் 11,18,336 ஆகவும் உள்ளனர். பாலின விகிதம் 99 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 798 நபர்கள் வீதம் வாழ்கின்றனர். சராசரி எழுத்தறிவு 39.4 % ஆக உள்ளது.
# நேத்ரோகோனா மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் [தரம் 1 – 5], ஐந்தாண்டு படிப்புகள் கொண்ட இடைநிலைக் கல்வியும், [தரம் 6 – 10], இரண்டாண்டு படிப்பு கொண்ட மேனிலைப்பள்ளிகளும் [தரம் 11 – 12], நான்கு ஆண்டு படிப்பு கொண்ட இளநிலை பட்டப்படிப்பு மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# ஹபிகஞ்ச் மாவட்டம்

**ஹபிகஞ்ச் மாவட்டம்** (Habiganj District) (হবিগঞ্জ), தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். கிழக்கு வங்கதேசத்தில் அமைந்த இம்மாவட்டம் சில்ஹெட் கோட்டத்தில் உள்ளது. இதன் நிர்வாகத் தலைமையிடம் **ஹபிகன்ஞ்** நகரம் ஆகும்.
# ஹபிகஞ்ச் மாவட்டம்

## மாவட்ட எல்லைகள்

2,636.59 சதுர கிலோ மீட்டர் பரப்பளவு கொண்ட ஹபிகஞ்ச் மாவட்டத்தின் வடக்கில் சுனாம்கஞ்ச் மாவட்டம், கிழக்கில் இந்தியாவின் திரிபுரா மாநிலம் மற்றும் மௌலிபஜார் மாவட்டம், வடகிழக்கில் சில்ஹெட் மாவட்டத்தின் பாலாகஞ்ச் துணை மாவட்டம், மேற்கில் கிசோர்கஞ்ச் மாவட்டம் மற்றும் பிரம்மன்பரியா மாவட்டங்கள் எல்லைகளாகக் கொண்டது.
# ஹபிகஞ்ச் மாவட்டம்

## மாவட்ட நிர்வாகம்

ஹபிகஞ்ச் மாவட்டம், அஜ்மீரிகஞ்ச், பனியாகஞ்ச், பாஹுபால், சுனாருகாட், ஹபிப்கஞ்ச் சதர், லக்காய், மத்தாப்பூர் மற்றும் நபிகஞ்ச் என எட்டு துணை மாவட்டங்களைக் கொண்டுள்ளது. மேலும் ஆறு நகராட்சிகளையும், 77 ஊராட்சி ஒன்றியங்களையும், 2142 கிராமங்களையும் கொண்டுள்ளது.
# ஹபிகஞ்ச் மாவட்டம்

## மக்கள் தொகையியல்

2636.59 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 20,89,001 ஆக உள்ளது. அதில் ஆண்கள் 10,25,591 ஆகவும், பெண்கள் 9 10,63,410 ஆகவும் உள்ளனர். பாலின விகிதம் 99 ஆண்களுக்கு பெண்கள் 100 வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 792 நபர்கள் வீதம் வாழ்கின்றனர். சராசரி எழுத்தறிவு 40.5% ஆக உள்ளது. மக்கள் தொகையில் வங்காள மொழி பேசுவோர் 98% ஆகவும், இரண்டு விழுக்காடு பிகாரி மக்கள், காசி மக்கள், மணிப்புரி மக்கள் மற்றும் திரிபுரி மக்கள் உள்ளனர்.
# ஹபிகஞ்ச் மாவட்டம்

## மக்கள் தொகையியல்

### நிலங்கள்

இம்மாவட்டத்தின் மொத்த நிலத்தில் 1,54,953 ஹெக்டேர் (60.22%) பரப்பளவு வேளாண்மை நிலங்களாகவும், 95 11,644 ஹெக்டேர் நிலங்கள் (4.53%) காடுகளாக உள்ளது 51.6% நிலங்கள் ஒரு போக சாகுபடியாகவும், 38.7% நிலங்கள் இருபோக சாகுபடி நிலங்களாகவும், 9.7 நிலங்கள் முப்போக சாகுபடி நிலங்களாகவும், 521 ஹெக்டேர் நிலங்கள் தரிசு நிலங்களாக உள்ளது. இம்மாவட்டத்தில் பராக், பேராமகானா, கோபாலா, கல்னி, காளிசிறீ, கொராங்கி, குஷியாரா, மெக்னா, ரத்தினா, சுத்கி, சோனை, கோவாய், சுதாங் முதலிய ஆறுகள் பாய்கிறது.
# ஹபிகஞ்ச் மாவட்டம்

## பொருளாதாரம்

இம்மாவட்டத்தில் 15,703.24 ஹெக்டேர் பரப்பளவில் தேயிலைத் தோட்டங்களும், 4204 ஏக்கர் இரப்பர் தோட்டங்களும் உள்ளது. ஹபிகஞ்ச் மாவட்டத்தின் ரசீத்பூர், பிபியான, ஹபிகஞ்ச் இயற்கை எரிவாயு சுரங்கங்களிலிருந்து 5.5 டிரில்லியன் கன அடி இருப்பு உள்ளது.
# ஹபிகஞ்ச் மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் [தரம் 1 – 5], ஐந்தாண்டு படிப்புகள் கொண்ட இடைநிலைக் கல்வியும், [தரம் 6 – 10], இரண்டாண்டு படிப்பு கொண்ட மேனிலைப்பள்ளிகளும் [தரம் 11 – 12], நான்கு ஆண்டு படிப்பு கொண்ட இளநிலை பட்டப்படிப்பு மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.  
இம்மாவட்டம் 16 கலை மற்றும் அறிவியல் கல்லூரிகளும், ஆறு அரசு மற்றும் 99 அரசல்லாத உயர்நிலைப் பள்ளிகளும், 732 அரசு தொடக்கப் பள்ளிகளும், 711 தனியார் தொடக்கப் பள்ளிகளும் கொண்டுள்ளது.
# மகலன கித்தி

**மகலன கித்தி** என்பவன், இலங்கையைச் சோழர் கைப்பற்றி ஆண்ட காலத்தில், மன்னனாக முடிசூட்டிக்கொண்டு ரோகணத்தில் இருந்து ஆட்சி செய்தவன் ஆவான். ஆறாம் கசபன் இறந்த பின்னர் சிறிதுகாலம் படைத்தலைவனாக இருந்த கித்தி என்பவன் ஏழு ஆண்டுகள் அதிகாரத்தைத் தனது கட்டுப்பாட்டில் வைத்திருந்தான். மகலன கித்தி அவனைக் கொன்றுவிட்டு தானே அரசன் என முடிசூட்டிக்கொண்டு ரோகணத்தில் இருந்தான்..இவனுக்கு பின் சோழருக்கு பயந்து அடைக்கலம் வேண்டி வந்த பாண்டிய இளவரசர்கள் சிங்கள அரசர்களாக முடி சுட்டி கொண்டனர் .
# மகலன கித்தி

## சோழருடன் போர்

இவனது மூன்றாவது ஆட்சியாண்டில் சோழருடன் நிகழ்ந்த போரில் தோல்வி அடைந்த மகலன கித்தி, தன் கையாலேயே தனது தலையை வெட்டிக்கொண்டு இறந்துபோனான். சோழர்கள் மீண்டும் முடியையும் பிற செல்வங்களையும் எடுத்துச் சென்றனர்.
# பிரம்மன்பரியா மாவட்டம்

**பிரம்மன்பரியா மாவட்டம்** (Brahmanbaria District) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் சிட்டகாங் கோட்டத்தில் உள்ளது. வங்காளதேசத்தின் கிழக்கில் அமைந்த இம்மாவட்டத்தின் நிர்வாகத் தலைமையிடம் **பிரம்மன்பரியா** நகரம் ஆகும்.
# பிரம்மன்பரியா மாவட்டம்

## மாவட்ட எல்லைகள்

1927.11 சதுர கிலோ மீட்டர் பரப்பளவு கொண்ட பிரம்மன்பரியா மாவட்டத்தின் வடக்கில் கிசோர்கஞ்ச் மாவட்டம் மற்றும் ஹபிகஞ்ச் மாவட்டம், தெற்கில் கொமில்லா மாவட்டம், கிழக்கில் இந்தியாவின் திரிபுரா மாநிலம், மேற்கில் மெக்னா ஆறு, நர்சிங்தி மாவட்டம் மற்றும் நாராயணன் கஞ்ச் மாவட்டத்தின் சில பகுதிகள் எல்லைகளாகக் கொண்டது.
# பிரம்மன்பரியா மாவட்டம்

## மாவட்ட நிர்வாகம்

1881.20 சதுர கிலோ மீட்டர் பரப்பளவு கொண்ட பிரம்மன்பரியா மாவட்டம், பிரம்மன்பரியா சதர், அகௌரா, கோஸ்பா, பங்காராம்பூர், சரைல், நபிநகர், நசிர்நகர், அசுகோன்ச் மற்றும் விஜய்நகர் என ஒன்பது துணை மாவட்டங்களையும், பிரம்மன்பரியா, அசுகோன்ஞ், நபிநகர், கஸ்பா எனும் நான்கு நகராட்சி மன்றங்களையும், நூறு ஒன்றியங்களையும், 1323 கிராமங்களையும், ஆறு நாடாளுமன்றத் தொகுதிகளையும் கொண்டுள்ளது.
பிரம்மன்பரியா மாவட்டத்தின் அஞ்சல் சுட்டு எண் 3500 ஆகும். இம்மாவட்டத்தின் ஆண்டு சராசரி மழைப் பொழிவு 78.06 செண்டி மீட்டராகும்.
# பிரம்மன்பரியா மாவட்டம்

## வேளாண்மை

இம்மாவட்டத்தில் மெக்னா, தீடாஸ், சால்டா, ஹௌரா, சோனை, பக்ளா, புத்தியா, ரோபா, பூரி, போலாக், டோல்பங்கா முதலிய ஆறுகள் பாய்வதால் வேளாண்மை வளமிக்கதாக உள்ளது. நெல், சணல், ஆமணக்கு, வெங்காயம், வெள்ளைப்பூண்டு, பருப்பு வகைகள், அன்னாசி போன்றவைகள் விளைகிறது.
# பிரம்மன்பரியா மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் [தரம் 1 – 5], ஐந்தாண்டு படிப்புகள் கொண்ட இடைநிலைக் கல்வியும், [தரம் 6 – 10], இரண்டாண்டு படிப்பு கொண்ட மேனிலைப்பள்ளிகளும் [தரம் 11 – 12], நான்கு ஆண்டு படிப்பு கொண்ட இளநிலை பட்டப்படிப்பு மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது.
வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.  
பிரம்மன்பரியா மாவட்டத்தில் ஆறு கலை மற்றும் அறிவியல் கல்லூரிகளும், ஒரு பொறியல் மற்றும் மருத்துவக் கல்லூரியும் உள்ளது.
# பிரம்மன்பரியா மாவட்டம்

## மக்கள் தொகையியல்

1881.20 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 28,40,498 ஆக உள்ளது. அதில் ஆண்கள் 13,66,711 ஆகவும், பெண்கள் 14,73,787 ஆகவும் உள்ளனர். பாலின விகிதம் 93 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 1510 நபர்கள் வீதம் வாழ்கின்றனர். சராசரி எழுத்தறிவு 45.3 % ஆக உள்ளது.இம்மாவட்ட மக்களில் பெரும்பான்மையாக வங்காள மொழி பேசுகின்றனர்.
# பிரம்மன்பரியா மாவட்டம்

## தொடருந்து நிலையம்

பிரம்மன்பரியா மாவட்டத்தின் அக்கௌரா நகரத்தின் தொடருந்து நிலையம், நாட்டின் டாக்கா மற்றும் சிட்டகாங் போன்ற முக்கிய நகரங்களுடன் இணைக்கிறது.
# தாகுர்காவ்ன் மாவட்டம்

**தாகுர்காவ்ன் மாவட்டம்** (Thakurgaon District) (, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் ரங்க்பூர் கோட்டத்தில் உள்ளது. வடமேற்கு வங்காளதேசத்தில் அமைந்த இம்மாவட்டத்தின் நிர்வாகத் தலைமையிடம் **தாகுர்காவ்ன்** நகரம் ஆகும்
# தாகுர்காவ்ன் மாவட்டம்

## மாவட்ட எல்லைகள்

தாகுர்காவ்ன் மாவட்டத்தின் வடக்கில் பஞ்சகர் மாவட்டமும், தெற்கிலும், மேற்கிலும் இந்தியாவின் மேற்கு வங்காள மாநிலத்தின் தெற்கு தினஜ்பூர் மாவட்டம் மற்றும் வடக்கு தினஜ்பூர் மாவட்டமும், கிழக்கில் பஞ்சகர் மாவட்டத்தின் ஒரு பகுதியும் எல்லையாகக் கொண்டுள்ளது.
# தாகுர்காவ்ன் மாவட்டம்

## மாவட்ட நிர்வாகம்

1781.74 சதுர கிலோ மீட்டர் பரப்பளவு கொண்ட தாகுர்காவ்ன் மாவட்டம் தாகுர்காவ்ன் நகராட்சி மன்றம், பீர்கஞ்ச் நகராட்சி மன்றம் மற்றும் ராணிகஞ்ச் நகராட்சி மன்றங்களைக் கொண்டுள்ளது.  
இம்மாவட்டத்தின் நிர்வாக வசதிக்காக தாகுர்காவ்ன் சதர், ராணிஷோன்கோர், பலியாதங்கா, ஹரிப்பூர் மற்றும் பீர்கஞ்ச் என ஐந்து துணை மாவட்டங்களாகப் பிரிக்கப்பட்டுள்ளது.  
மேலும் 51 உள்ளாட்சி ஒன்றியங்களும், 641 கிராமங்களையும் கொண்டுள்ளது. இம்மாவட்டத்தின் அஞ்சல் சுட்டு எண் 5100 ஆகும்.
# தாகுர்காவ்ன் மாவட்டம்

## வேளாண்மை

இம்மாவட்டத்தின் பொருளாதாரம் வேளாண்மைத் தொழிலை ஆதாரமாகக் கொண்டுள்ளது. இங்கு தங்கோன், குலிக், நகர், திர்னொய், பத்ராஜ், உள்ளி, டிப்பா, ஜுலாய், சுர்மதி முதலிய ஆறுகள் பாய்வதா, நெல், கோதுமை, சணல், கரும்பு, உருளைக்கிழங்கு, கத்திரிக்காய், பருப்பு வகைகள், மா, பலா, பப்பாளி, தர்பூசணி பயிரிடப்படுகிறது. ஆண்டு சராசரி மழைப் பொழிவு 2536 மில்லி மீட்டராகும்.
# தாகுர்காவ்ன் மாவட்டம்

## மக்கள் தொகையியல்

1781.74 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 13,90,042 ஆக உள்ளது. அதில் ஆண்கள் 7,01,281 ஆகவும், பெண்கள் 6,88,761 ஆகவும் உள்ளனர். பாலின விகிதம் 102 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 780 நபர்கள் வீதம் வாழ்கின்றனர். சராசரி எழுத்தறிவு 48.7 % ஆக உள்ளது.இசுலாம் சமயம் மற்றும் வங்காள மொழியைப் பெரும்பாலான மக்கள் பயில்கின்றனர். இம்மாவட்டத்தின் மலைப் பகுதிகளில் முண்டா, போர்டா, சதல்,ஒரா, சோச், பலியா, இராஜ்வன்சி, ஹரி, புயன், காங்கு போன்ற மலைவாழ் பழங்குடி மக்கள் வாழ்கின்றனர்.
# தாகுர்காவ்ன் மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் [கிரேடு 1 – 5], ஐந்தாண்டு படிப்புகள் கொண்ட செகண்டரி பள்ளிகளும் [கிரேடு 6 – 10], இரண்டாண்டு படிப்பு கொண்ட மேனிலைப்பள்ளிகளும் [கிரேடு 11 – 12], நான்கு ஆண்டு படிப்பு கொண்ட இளநிலை பட்டப்படிப்பு மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# வானிலையியலின் காலநிரல்

**வானிலையியலின் காலநிரல் (Timeline of meteorology)** தொகுப்பில் வளிமண்டல அறிவியல்புலங்களின் அறிவியல் தொழில்நுட்ப வளர்ச்சி நிகழ்வுகள், நோக்கீட்டு வானிலையியலில் உருவாகிய குறிப்பிடத்தக்க வளர்ச்சிகள், வானிலை முன்கணிப்பு, காலநிலையியல், வளிமண்டல வேதியியல், வளிமண்டல இயற்பியல் ஆகிய துறைகளின் வளர்ச்சிகள் காலவரிசையில் பட்டியல் இடப்படுகின்றன. முன்னேற்றத்தை ஊக்கிய அல்லது கொள்கை மாற்றங்களை உருவாக்கிய சில வரலாற்று வானிலை நிகழ்வுகளும் உள்ளடக்கப்படுகின்றன.
# வானிலையியலின் காலநிரல்

## தொல்பழங்காலம்

- கி.மு 3000 – இந்தியாவில் வானிலையியல் தோன்றியதாகக் கருதப்படுகிறது. முகிலாக்கம் மழை, பருவங்களின் சுழற்சி ஆகியவை புவி சூரியனைச் சுற்றிவருவதால் ஏற்படுவதாக உபநிடதங்களில் விவாதிக்கப்படுகிறது.
- கி.மு 600 – சார்லி, பிரான்செசு, இவான், and ஜீன்னே.
- 2005 – அட்லாண்டிக்கில் 27 எனும் புயல் தோன்றுகிறது. தேசிய கடுஞ்சுறாவளி மையம் முதன்முறையாக பெயரிட முடியாமல் தவிக்கிறது. மாறாக கிரேக்க நெடுங்கணக்கு பயன்படுத்தப்படுகிறது.
- 2006 – உறைபனி மழை, ஆலங்கட்டி மழை, பனிப்பொழிவு ஆகிய அனைத்துப் பொழிவுகளையும் உள்ளடக்கி வானிலை இராடார் மேம்படுத்தப்படுகிறது.
- 2007 – துல்லிய காற்று வேகத்தைத் துல்லியமாக அளக்கும் மேம்பட்ட பியூஜிதாஅளவுகோல் தேசிய வானிலைச் சேவை மதிப்பீட்டுக்காக உர்வாக்கப்படுகிறது.
- 2010 களில் – கூடுதல் விருப்பத் தேர்வுகளுடன் வானிலை இராடார் முன்னேற்றம்.
# கரணவாய் வடக்கு ஸ்ரீ முத்துமாரி அம்மன் ஆலயம்

கரணவாய் வடக்கு ஸ்ரீ முத்துமாரி அம்மன் ஆலயம் யாழ் மாவட்டத்தின் வடமராட்சியில் கரணவாய் வடக்குஎனும் ஊரிலுள்ள எள்ளங்குளம் என அழைக்கப்படும் எல்லாளன் குளத்துக்கு அருகாமையில் அமைந்துள்ளது.
# அமைவிடம்

அத்தி, இத்தி, ஆல், அரசு மரங்களின் சோலையில் கோயில் கொண்டு அருளாட்சி புரிந்து வரும் முத்துமாரி அம்மன் ஆலயமானது யாழ் மாவட்டத்தின் வடமராட்சிப் பகுதியிலுள்ள காரணவாய் வடக்கு எனும் பிரதேசத்தில் அமைந்துள்ளது. இம் முத்துமாரிஅம்மன் ஆலயமானது நாச்சிமார் எனும் பெயராலும் அழைக்கப்பட்டது வருகிறாள்.
# திருத்தல பதிகம்

எள்ளங்குளத்தில் எழுந்தருளி மெய்யருளை  
அள்ளி வழங்குகின்ற அம்மையே -தெள்ளுதமிழ்ப்  
பாவில் உனது பரங்கருணை பேசிடவென்  
நாவில் உறைவாய் நயந்து .  
இம்மைச்சுகம் பலவும் ஏழையடியார்க்குதவும்  
அம்மையே எள்ளங்குளத்தமிர்தே -எம்மையுமுன்  
சேய் போற் கருதி தினமும் துதிக்கவருள்  
வாய் நீயுன்னுள்ளம் மகிழ்ந்து.  
முத்தியளித்தாதரிக்கும் முக்கண்ணன் பாகத்தே  
சத்தியென வீற்றிருக்கும் தாயேயெம் –புத்திக்கும்  
எட்டாவுன் பாதமலர் எள்ளங்குளப்பகுதியில்  
தொட்டு நின்றோம் நாளும் துதித்து  
நோயால் நலிந்துன்னை நோக்கிவருமாடியர்  
வீயாமற் காத்தவர்க்கு மெய்யன்புத் -தாயாய்ச்  
சுகமருள்ளெள்ளங்குளத்து சுந்தரியே உன்றன்  
முகமலர்ந்தேன் ஈந்தருள்வாய் முன்.  
மக்களின்மையால் துயருற்றவர் மண்ணினுனைப் பூசித்தால்  
அக்கவலை நீக்கியவர்க்கனாந்தம் -மிக்களிக்கும்  
தாயே எள்ளங்குளத்து சங்கரியே எப்போதும்  
நீயே எமக்கருள் நில்.  
மருத்துவர்கள் கைவிட்ட மாறாத நோயெனினும்  
விருப்புடன் எள்ளங்குளத்தை மேவி -ஒருத்தரமே  
நாச்சியார் என்றோதி நாள் மலரிட்டே தொழுதால்  
பேச்சேது நோயகலும் பின்.  
வெள்ளி தொறு மெள்ளங்குளவடியார் வெண்ணீற்றை  
அள்ளியுடம் பெங்கும் அணிந்தாலே -வில்லுப்பாயம்  
போயாகலும் போகாத பேயகலும்  
காயமகலாது களித்து.  
வைகாசி தோறும் வரும் பொங்கல் வைபவத்தில்  
பை காசில்லாதவரும் பங்கு பற்றி -கைகால்கண்  
பெற்ற பயன் எய்திடுவார் பேரருள் எள்ளங்குளத்து  
கற்பகமுன் காட்சியது கண்டு.
# கும்பாபிஷேக மகிமை

இறைவன் உருவத்திருமேனியில் நின்று அடியார்களுக்கு அருள்புரியும் தலமே ஆலயமாகும். இதனை தேவையானம் என்றும் அழைப்பர். பொதுவாக ஆலயம் என்ற பெயராலேயே அழைக்கப்படுகின்றன.அதாவது ஆன்மாக்களது லயம் என்ற கருத்தாகும். ஆன்மாக்கள் இறைவனை அடைந்து பக்தியுடன் ஒடுங்கும் தன்மையைக் கொண்டிருப்பதனால் ஆலயம் என அழைக்கப்பட்டது. விதிமுறைகளுக்கு அமைவாக இறைவனின் உருவத்திருமேனியை அமைத்து கும்பாபிஷேகம் செய்து வழிபட்டு வருவதை காணமுடிகிறது. கும்பாபிஷேக முறையானது வாழ்க்கைத்தத்துவத்தை எடுத்துக்கடடுவதாக அமைந்துள்ளன. விசேஷ பூர்ணபகுதி முடித்து தீபாரானை செய்து யாத்திராதனம் முடித்து கும்பம் தூக்கி அடியார்கள் புடைசூழ மேள வாத்தியங்களுடன் ஆலயம் சென்று,சுபமுகூர்த்ததில் கலசத்தின் அருளமுதை உருவத்திருமேனியில் சிவாச்சாரியார் அபிஷேகம் செய்வார்
# இந்து வாழ்வியலில் சக்தியின்மகத்துவம்

சக்தி எனும் சொற்பிரயோகம் இந்து சமயத்தில் தாய்த்தெய்வத்தை முதன்மைப்படுத்தும் ஒரு சொல்லகப் பெரிதும் போற்றப்படுகின்றது. சக்தி என்றால் அன்பு, ஆற்றல், வல்லமை என்பது மட்டுமன்றி அணுசக்தி, ஆக்கசக்தி, அறிவுசக்தி, அனுக்கிரகசக்தி, அழித்தல் சக்தி எனவும் நடைமுறைவாழ்வில் செயற்பட்டு வருவதனைக் காணலாம்.  
தத்துவ முறையிலோ மாயசக்தி, திருவருடசக்தி, சிற்சக்தி எனப் பல்துறைப் பரிமாணங்களாகச் சக்தி தத்துவம் பல்வேறு ஆற்றல்களாகவும் அறிவுத்துறையில் ஆதிக்கம் செலுத்துகின்றது. நாம் வாழும் நாடு தாய்நாடு; பேசும் மொழி தாய்மொழி; உணவளித்து இரட்சிக்கும் நிலமும் பூமித் தாய் தாகம் தீர்க்கும் நதிகளும் பொருளாதார உற்பத்தியின் ஊற்றாக விளங்குவதும் கடலன்னை ;மொத்தத்தில் "இயற்கை அன்னையாக" இந்துக்கள் வாழ்வில் ஆற்றல் சக்தியானது பெண்ணாக மட்டுமின்றி மாபெரும் "சக்தி தத்துவமாகவும்" விளங்குகின்றது.  
இந்துக்களின் முன்னோர்கள் தமது அனுபூதி ஞானத்தால் இதன் தாற்பரியத்தை உணர்ந்தே சிவவழிபாட்டிற்கு இணையாக மகிமையுடையதாகச் சக்தி வழிபாட்டினையும் உருவகித்துக் கொண்டுள்ளனர்."ஆவதும் பெண்ணால் அழிவதும் பெண்ணால்" எனும் முதுமொழி ஒன்றே இவற்றினை உணர்த்தப் போதுமானதாகும்.  
அந்த சக்தியின் மகத்தான ஆற்றலை ஞானியர் சமய வழிபாட்டில் தாயாக மனைவியாக, சகோதரியாக, மகளாக அவற்றின் உன்னதத் தன்மையை வெளிப்படுத்தும் வகையில் வகுத்துள்ளனர். அன்னை பராசக்தியானவள் அகில உலகையும்  உயிர்களையும் பேணி வளர்க்கும் பாங்கிலே சிந்து வெளிக்காலம் முதல் பெண் வழிபாடாகவும், தாய்த்தெய்வ வழிபாடாகவும் உருவான பெண்மை இந்துப் புராணங்களில் சக்தி பரிமாணமாக பல்துறை ஆற்றல்களை வெளிப்படுத்தும் "பெண் தெய்வமாக" உருவாகிய வரலாற்றினைக் காணலாம்.
# தஞ்சாவூர் மேலவாசல் சுப்பிரமணியர் கோயில்

**தஞ்சாவூர் மேலவாசல் சுப்பிரமணியர் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் உள்ள முருகன் கோயில்களில் ஒன்றாகும்.
# தஞ்சாவூர் மேலவாசல் சுப்பிரமணியர் கோயில்

## அமைவிடம்

இக்கோயில் மேலவீதியின் அருகே மேல் வாசலில் கொங்கனேசுவரர் கோயிலுக்குப் பின் புறம் உள்ளது.
இக்கோயிலின் இடது புறம் ரெங்கநாதர் கோயில் உள்ளது.
# தஞ்சாவூர் மேலவாசல் சுப்பிரமணியர் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# தஞ்சாவூர் மேலவாசல் சுப்பிரமணியர் கோயில்

## மூலவர்

மூலவர் சன்னதியில் முருகன் வள்ளி தெய்வானையுடன் நின்ற கோலத்தில் உள்ளார்.
# தஞ்சாவூர் மேலவாசல் சுப்பிரமணியர் கோயில்

## அமைப்பு

நுழைவாயில், மண்டபம், மூலவர் கருவறை, விமானம், திருச்சுற்று ஆகிய அமைப்புகளைக் கொண்டு இக்கோயில் அமைந்துள்ளது. 18 படிகளை ஏறி மேலே செல்லும் வகையில் அமைந்துள்ள இக்கோயிலில் சாலை உயர்ந்ததன் காரணமாக மூன்று படிகள் கீழே சென்றுவிட்டதாகக் அறியப்படுகிறது. எனவே 15 படிகளைக் கடந்து உள்ளே செல்லத்தக்க வகையில் உள்ளது. உயர்ந்த தளத்தினைக் கடந்து மேலே செல்லும் போது முன்னர் மண்டபம் காணப்படுகிறது. அம்மண்டப இடப்புறத்தில் காசி விசுவாதர், விசாலாட்சி உள்ளனர். அடுத்து மூலவர் சன்னதி உள்ளது. மூலவருக்கு முன்பாக வலப்புறம் விநாயகர், இடப்புறம் இடும்பன் உள்ளனர். மூலவருக்கு முன்பாக பலிபீடமும் முருகனின் வாகனமாக மயிலும் உள்ளன. திருச்சுற்றில் விநாயகர், நாகர்கள் உள்ளனர். யாழி கச்சையணிந்த கோலத்தில் மற்றொரு முருகன் சிலை திருச்சுற்றில் உள்ளது.
# தஞ்சாவூர் மேலவாசல் ரங்கநாதர் கோயில்

**தஞ்சாவூர் மேலவாசல் ரங்கநாதர் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் உள்ள வைணவக் கோயில்களில் ஒன்றாகும்.
# தஞ்சாவூர் மேலவாசல் ரங்கநாதர் கோயில்

## அமைவிடம்

இக்கோயில் மேலவீதியின் அருகே மேல் வாசலில் கொங்கனேசுவரர் கோயிலுக்குப் பின் புறம் உள்ளது.
இக்கோயிலின் வலது புறம் மேலவாசல் சுப்பிரமணியர் கோயில் உள்ளது.
# தஞ்சாவூர் மேலவாசல் ரங்கநாதர் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# தஞ்சாவூர் மேலவாசல் ரங்கநாதர் கோயில்

## மூலவர்

இக்கோயிலின் மூலவர் ரெங்கநாதர் ஆவார். இறைவி ரங்கநாயகி ஆவார்.
# தஞ்சாவூர் மேலவாசல் ரங்கநாதர் கோயில்

## அமைப்பு

வாயில், முன் மண்டபம், மூலவர் கருவறை, அம்மன் கருவறை, மூலவர் விமானம், அம்மன் விமானம் என்ற அமைப்புகளைக் கொண்டு கோயில் அமைந்துள்ளது. வாயிலைக் கடந்ததும் உள்ளே இடதுபுறம் மூலவர் ரங்கநாதர் கிடந்த கோலத்தில் காணப்படுகிறார். மூலவர் சன்னதிக்கு இரு புறமும் துவார பாலகர்கள் உள்ளனர். மூலவர் சன்னதிக்கு வலப்புறம் அம்மன் சன்னதி உள்ளது. மூலவருக்கு எதிராக மண்டபத்தில் கருடாழ்வார் சன்னதி, அனுமார் சன்னதி, ராமானுஜர் சன்னதி உள்ளிட்ட சன்னதிகள் உள்ளன.
# தஞ்சாவூர் மேலவாசல் ரங்கநாதர் கோயில்

## நவநீத சேவை

நவநீத சேவையின்போது தஞ்சாவூரிலுள்ள நீலமேகப்பெருமாள், நரசிம்மப்பெருமாள், மணிக்குன்னப்பெருமாள், கல்யாண வெங்கடேசப்பெருமாள், மேலராஜவீதி நவநீதகிருஷ்ணன், எல்லையம்மன் தெரு ஜனார்த்தன பெருமாள், கரந்தை யாதவ கண்ணன் கோயில், கீழராஜவீதி வரதராஜபெருமாள், தெற்கு வீதி கலியுக வெங்கடேச பெருமாள், பள்ளியக்ரகாரம் கோதண்டராமபெருமாள், மானம்புச்சாவடி நவநீதகிருஷ்ணன், பிரசன்ன வெங்கடேசபெருமாள், மேலஅலங்கம் ரெங்கநாதபெருமாள், படித்துறை வெங்கடேசபெருமாள், கோட்டை பிரசன்ன வெங்கடேச பெருமாள் ஆகிய 15 கோயில்களைச் சேர்ந்த பெருமாள்கள் கலந்துகொள்கின்றனர். அந்த கோயில்களில் இந்த கோயிலும் ஒன்றாகும்.
# தஞ்சாவூர் மேலவாசல் ரங்கநாதர் கோயில்

## குடமுழுக்கு

இக்கோயிலில் 4 சூன் 2009 அன்று குடமுழுக்கு நடைபெற்றதற்கான கல்வெட்டு காணப்படுகிறது.
# தஞ்சாவூர் பத்ரகாளியம்மன் கோயில்

**தஞ்சாவூர் பத்ரகாளியம்மன் கோயில்** என்ற அம்மன் கோயில், தமிழ்நாடு, தஞ்சாவூர் மாவட்டம், தஞ்சாவூரில் உள்ள காளியம்மன் கோயில்களில் ஒன்றாகும்.
# தஞ்சாவூர் பத்ரகாளியம்மன் கோயில்

## அமைவிடம்

இக்கோயில் மேலவீதியின் அருகே மேல் வாசலில் கொங்கனேசுவரர் கோயிலுக்குப் பின் புறம் சுப்பிரமணியர் கோயில் மற்றும் ரெங்கநாதர் கோயில் ஆகிய கோயில்களுக்கு இடப்புறம் காணப்படுகிறது.
# தஞ்சாவூர் பத்ரகாளியம்மன் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# தஞ்சாவூர் பத்ரகாளியம்மன் கோயில்

## மூலவர்

மூலவர் சன்னதியில் பத்ரகாளியம்மன் உள்ளார்.
# தஞ்சாவூர் பத்ரகாளியம்மன் கோயில்

## அமைப்பு

இரு வாயில்களைக் கொண்டு அமைந்துள்ள இக்கோயில் திருச்சுற்று, கருவறை, மூலவர் விமானம் ஆகிய அமைப்புகளைக் கொண்டுள்ளது.. அம்மன் மேற்கு நோக்கிய நிலையில் உள்ளார். மேற்கு நோக்கிய வாயிலைக் கடந்து உள்ளே செல்லும்போது துவார சக்தி, துவார பாலகர் உள்ளனர். இருவரும் பெரிய அளவில் சுதை வடிவில் காணப்படுகின்றனர். இப்பகுதியில் காணப்படுகின்ற துவாரபாலகர்களில் பெரிய துவார பாலகர்களாக இவர்கள் உள்ளனர். இக்கோயிலின் வலது புறம் வாயிலாகவும் உள்ளே வரும் வசதி உள்ளது. வலது புற வாயிலின் முன்பாக இரு துவார பாலகர்கள் உள்ளனர். திருச்சுற்றில் ஈசான மூலையில் விநாயகர் உள்ளார். அடுத்து வீரபத்திரர் காணப்படுகிறார்.
# தஞ்சாவூர் ஓமளிப் பிள்ளையார் கோயில்

**தஞ்சாவூர் ஓமளிப் பிள்ளையார் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் உள்ள விநாயர் கோயில்களில் ஒன்றாகும்.
# தஞ்சாவூர் ஓமளிப் பிள்ளையார் கோயில்

## அமைவிடம்

இக்கோயில் மேலவீதியில் கொங்கனேசுவரர் கோயிலுக்கு சற்று முன்பாகக் காணப்படுகிறது.
# தஞ்சாவூர் ஓமளிப் பிள்ளையார் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# தஞ்சாவூர் ஓமளிப் பிள்ளையார் கோயில்

## மூலவர்

மூலவர் சன்னதியில் ஓமளிப் பிள்ளையார் உள்ளார்.
# தஞ்சாவூர் ஓமளிப் பிள்ளையார் கோயில்

## வித்தியாசமான விநாயகர்கள்

நெல்லை மாவட்டம் மேகலிங்கபுரத்தில் ஆசியாவின் பெரிய விநாயகர், தஞ்சை மாவட்டம் திருவலஞ்சுழியில் ஒன்பது அங்குல சுவேத விநாயகர், திருப்புறம் சாட்சிநாதர் கோயிலில் தேனை உறிஞ்சும் பிரளயம் காத்த விநாயகர், சீர்காழி திருமணிக் கூடத்தில் உள்ள சிரத்தில் இளநீர் இறங்கும் விநாயகர், திருவாரூர் மாவட்டம் ராமநாதர் கோயிலில் மனித முகத்துடன் நரமுக விநாயகர் என்றவாறு பல விநாயகர்கள் காணப்படுகின்றனர். கும்பகோணத்தில் கரும்பாயிரம் கொண்ட விநாயகர் உள்ளார். அவ்வரிசையில் இங்குள்ள விநாயகர் ஓமளிப்பிள்ளையார் என்றழைக்கப்படுகிறார். தஞ்சாவூரில் அர்ச்சகசாலைப் பிள்ளையார் கோயில் என்ற பெயரிலும் விநாயகர் கோயில் உள்ளது.
# தஞ்சாவூர் ஓமளிப் பிள்ளையார் கோயில்

## அமைப்பு

நுழைவாயில், கருவறை, மண்டபம் போன்ற அமைப்புகளைக் கொண்டு இக்கோயில் அமைந்துள்ளது. வளாகத்தில் இடது புறம் உற்சவக் கோடியம்மன் கோயில் உள்ளது. இரு கோயிலுக்கும் தனித் தனி வாயில்கள் உள்ளன.
# காந்தக் கலப்புலோகம்

**காந்தக் கலப்புலோகம்** *( Magnetic alloy)* என்பது தனிம வரிசை அட்டவணையில் உள்ள பல்வேறு உலோகங்கங்கள் ஒன்றாக இணைந்து உருவாகும் ஓர் உலோகக் கலவை ஆகும். இந்தக் கலவையில் காந்தத் தன்மையுள்ள முக்கியத் தனிமங்களான இரும்பு கோபால்ட் நிக்கல் ஆகியவற்றில் ஒன்று கண்டிப்பாக கலந்து இருக்கவேண்டும். காந்தத் தன்மையுள்ள தனிமம் ஒன்றுதான் இருக்கவேண்டும் என்று நிபந்தனை ஏதும் இல்லை, ஒன்றுக்கு மேற்பட்ட தனிமங்களும் அக்கலவையில் கலந்து இருக்கலாம். காந்தக் கலப்புலோகங்கள் தற்பொழுது பொதுவான தனிமங்களாக மாறிவிட்டன. அதிலும் குறிப்பாக இரும்பும் கார்பனும் சேர்ந்து உருவாகும் எஃகு, இரும்பு, கோபாட், நிக்கல் அலுமினியம் ஆகியவை சேர்ந்து உருவாகும் அல்நிக்கோ, இரும்பும் நிக்கலும் சேர்ந்து உருவாகும் பெர்ம் கலப்புலோகம் ஆகிய உலோகக் கலவைகளில் காந்தத் தன்மை உலோகங்கள் பொதுவாக கலந்துள்ளன. வலிமையான காந்தத் தனிமம் இரும்பு ஆகும். மேலே குறிப்பிடப்பட்ட கலப்புலோகங்களால் ஆக்கப்படாத உலோகக் கலவைகளையும் காந்தங்கள் ஈர்க்க இரும்பு உதவுகிறது .
# கமேரூன் சர்வதேச நிறுவனம்

கமேரூன் சர்வதேச நிறுவனம் (முன்னதாக கூப்பர் கமேரூன் நிறுவனம்) schlumberger நிறுவனம் (உலகின் மிகப்பெரிய எண்ணெய் வயல்களில் ஒன்று) மற்றும் உலக அளவில் அழுத்த கட்டுப்பாடு, செயலாக்கம், ஓட்டக் கட்டுப்பாடு மற்றும் சுருக்க அமைப்பு,திட்ட மேலாண்மை,சந்தைக்கு பிறகான சேவைகளை எண்ணெய் மற்றும் வாயு மற்றும் செயல்முறை தொழிற்சாலைக்கு வழங்குகின்றது.இந்நிறுவனம் சுமார் 23,000 தொழிலாளர்களுக்கு வேலை அளிக்கிறது. மேலும் இந்நிறுவனம் பார்க் டவர்ஸ் சவுத், ஹூஸ்டன், டெக்சாசில் இருந்து செயல்படுகிறது.2006-இல் கூப்பர் கமேரூன் அலுவலக ரீதியாக "கமேரூன்" என்று பெயர் மாற்றப்பட்டது.
# கமேரூன் சர்வதேச நிறுவனம்

### அமைப்பு

கமேரூன் இந்நான்கு வழிகளில் செயல் படுகிறது:
- *தோண்டுதல் மற்றும் உற்பத்தி அமைப்பு* **அழுத்த கட்டுப்பாடு** கருவிகளை தயாரிக்கிறது மேலும் சந்தைக்கு பிறகான சேவைகளை உலகில் உள்ள நிறுவங்களுக்கு வழங்குகிறது.மேலும்,அமைப்புகளை வடிவமைத்தல் மற்றும் திட்ட மேலாண்மை உலக நிறுவங்களுக்கு அளிக்கிறது.LeTourneau Technoligies நிறுவனத்தை கைபற்றியதின்மூலமாக தோண்டுதல்,சக்தி அமைப்பு மற்றும் கடல் சார்ந்த பிரிவுகள், மேலும் சிறந்த ஓட்டுனர்கள்,படைப்புகள்வரைதல்,ரோட்டரி டேபிள்,மண் குழாய்கள்,அமைப்புகளை வழங்குகின்றது.
- *வால்வுகள் மற்றும் அமைப்புகள்* ஓட்டக் கட்டுப்பாடு உபகரங்களை தயாரிகின்றன.மேலும்,சந்தைக்கு பிறகான சேவைகளை உலகில் உள்ள நீர் மற்றும் எண்ணெய் நிறுவனகளுக்கு வழங்குகின்றது.
- *அளவீடு அமைப்புகள்* எண்ணெய், வாயு மற்றும் செயல்முறை கட்டுப்பாடு நிறுவனங்களுக்கு அளவீடுகளை வடிவமைத்து,உற்பத்தி செய்து விநியோகிக்கிறது.
- பெற்றீகோ செயல்முறை அமைப்புகள் செயல்முறை உபகரணங்களை உலகாளவிய நிறுவனகளுக்குவழங்குகிறது.
சுருக்க அமைப்புகள் உலகாளவிய நிறுவங்களுக்கு சுருக்க உபகரங்களை வாயு உற்பத்திகளுக்கு வழங்குகிறது.
# கமேரூன் சர்வதேச நிறுவனம்

### வரலாறு

சூப்பர் நிறுவனம் 1833-இல் சார்லஸ் மற்றும் எலியாஸ் கோபர் என்பவர்களால் தொடங்கப்பட்டது."கூப்பர் ஆரம்பத்தில் கார்லிஸ் புகை வண்டி இயந்திரங்களை தயாரிக்க வந்தது,ஆனால்,இயற்கை வாயு உள் ஏறி பொறிகளை 1900-இல் தயாரிக்க ஆரம்பித்தது.
# தஞ்சாவூர் உற்சவ கோடியம்மன் கோயில்

**தஞ்சாவூர் உற்சவ கோடியம்மன் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் உள்ள அம்மன் கோயில்களில் ஒன்றாகும்.
# தஞ்சாவூர் உற்சவ கோடியம்மன் கோயில்

## அமைவிடம்

இக்கோயில் மேலவீதியில் கொங்கனேசுவரர் கோயிலுக்கு சற்று முன்பாக ஓமளிப்பிள்ளையார் கோயில் வளாகத்தினையொட்டி காணப்படுகிறது.
# தஞ்சாவூர் உற்சவ கோடியம்மன் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# தஞ்சாவூர் உற்சவ கோடியம்மன் கோயில்

## மூலவர்

மூலவர் சன்னதியில் உற்சவரான கோடியம்மன் உள்ளார்.
# தஞ்சாவூர் உற்சவ கோடியம்மன் கோயில்

## அமைப்பு

நுழைவாயில், கருவறை, மண்டபம் போன்ற அமைப்புகளைக் கொண்டு இக்கோயில் அமைந்துள்ளது. வளாகத்தில் வலது புறம் ஓமளிப்பிள்ளையார் கோயில் உள்ளது. இரு கோயிலுக்கும் தனித் தனி வாயில்கள் உள்ளன. பச்சைக்காளி, பவளக்காளி காணப்படுகின்றன.
# தஞ்சாவூர் உற்சவ கோடியம்மன் கோயில்

## மற்றொரு கோடியம்மன் கோயில்

மற்றொரு கோடியம்மன் கோயில் தஞ்சாவூரில் உள்ளது. அக்கோயில் தஞ்சாவூர்-கும்பகோணம் சாலையில் தஞ்சாவூரிலிருந்து 3 கி.மீ. தொலைவில் கருந்தட்டாங்குடியை அடுத்து அமைந்துள்ளது. அங்கு மூலவராக கோடியம்மன் உள்ளார். அவர் தாரகாசுரனை வதம் செய்து பராசர முனிவரின் கோரிக்கையை ஏற்று அதே கோலத்தில் நின்றபடி சாந்தாகார உருவமாகக் காட்சியளிக்கிறார்.
# கீரியா

**கீரியா** *(Khiria )* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
# கீரியா

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி கீரியா கிராமத்தின் மக்கள்தொகை 1209 நபர்கள் ஆகும். இவர்கள் 224 குடும்பங்களாக வாழ்கின்றனர். இம்மக்கள்தொகையில் 52% நபர்கள் ஆண்கள் மற்றும் 48% நபர்கள் பெண்களாவர். இக்கிராமத்தின் எழுத்தறிவு சதவீதம் 44.58% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 64.74% நபர்கள் ஆண்கள் மற்றும் 35.25% நபர்கள் பெண்களாவர். 17.86% நபர்கள் 6 வயதுக்கு குறைவானவர்களாக உள்ளனர் .
# கொயிர்கான்வான்

**கொயிர்கான்வான்** *(Koirganwan )* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
# கொயிர்கான்வான்

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி கொயிர்கான்வான் கிராமத்தின் மக்கள்தொகை 1699 நபர்கள் ஆகும். இவர்கள் 325 குடும்பங்களாக வாழ்கின்றனர். இம்மக்கள்தொகையில் 50.67% நபர்கள் ஆண்கள் மற்றும் 49.32% நபர்கள் பெண்களாவர். இக்கிராமத்தின் எழுத்தறிவு சதவீதம் 55.79% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 61.39% நபர்கள் ஆண்கள் மற்றும் 38.1% நபர்கள் பெண்களாவர். 15.5% நபர்கள் 6 வயதுக்கு குறைவானவர்களாக உள்ளனர் .
# சாங்கி, பீகார்

**சாங்கி** *(CHanki)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
# சாங்கி, பீகார்

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி சாங்கி கிராமத்தின் மக்கள்தொகை 2413 நபர்கள் ஆகும். இவர்கள் 488 குடும்பங்களில் வாழ்ந்தனர். இம்மக்கள்தொகையில் 52.63% நபர்கள் ஆண்கள் மற்றும் 47.36% நபர்கள் பெண்களாவர். இந்நகரின் எழுத்தறிவு சதவீதம் 55.9% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 62.26% நபர்கள் ஆண்கள் மற்றும் 37.73% நபர்கள் பெண்களாவர். மக்கள் தொகையில் 20.47% நபர்கள் 6 வயதுக்கு கீழ் உள்ளவர்களாகும்.
# சாவுர்பார்

**சாவுர்பார்** *(Chaurbar)* என்பது இந்தியாவின் பீகார் மாநிலம் மேற்கு சம்பாரண் மாவட்டத்திலுள்ள ஒரு கிராமம் ஆகும்.
# சாவுர்பார்

## மக்கள் தொகையியல்

2011 ஆம் ஆண்டின் இந்திய மக்கள் தொகைக் கணக்கெடுப்பின்படி சாவுர்பார் கிராமத்தின் மக்கள்தொகை 473 நபர்கள் ஆகும். இவர்கள் 84 குடும்பங்களில் வாழ்ந்தனர். இம்மக்கள்தொகையில் 48.62% நபர்கள் ஆண்கள் மற்றும் 51.37% நபர்கள் பெண்களாவர். இந்நகரின் எழுத்தறிவு சதவீதம் 31.28% ஆகும். நாட்டின் சராசரி தேசிய எழுத்தறிவு சதவீதமான 74% என்பதைவிட இது குறைவாகும். எழுத்தறிவு பெற்றவர்களில் 62.83% நபர்கள் ஆண்கள் மற்றும் 37.16% நபர்கள் பெண்களாவர். மக்கள் தொகையில் 24.94% நபர்கள் 6 வயதுக்கு கீழ் உள்ளவர்களாகும்.
# தினஜ்பூர் மாவட்டம், வங்காளதேசம்

**தினஜ்பூர் மாவட்டம்** (Dinajpur District) தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் ரங்க்பூர் கோட்டத்தில் உள்ளது. வடமேற்கு வங்காளதேசத்தில் அமைந்த இம்மாவட்டத்தின் நிர்வாகத் தலைமையிடம் நகரம் தினஜ்பூர் நகரம் ஆகும்.
# தினஜ்பூர் மாவட்டம், வங்காளதேசம்

## மாவட்ட எல்லைகள்

3444.30 சதுர கிலோ மீட்டர் பரப்பு கொண்ட இம்மாவட்டத்தின் வடக்கில் தாகுர்காவ்ன் மாவட்டம் மற்றும் பஞ்சகர் மாவட்டங்களும், தெற்கில் ஜெய்பூர்ஹட் மாவட்டம் மற்றும் காய்பாந்தா மாவட்டங்களும், கிழக்கில் ரங்க்பூர் மாவட்டம் மற்றும் நீல்பமரி மாவட்டங்களும் மற்றும் மேற்கில் இந்தியாவின் மேற்கு வங்காளம் மாநிலமும் எல்லைகளாக உள்ளது.
# தினஜ்பூர் மாவட்டம், வங்காளதேசம்

## மாவட்ட நிர்வாகம்

ரங்க்பூர் கோட்டத்தில் அமைந்த தினஜ்பூர் மாவட்டம் நிர்வாக வசதிக்காக பதின்மூன்று துணை மாவட்டங்களாகப் பிரிக்கப்பட்டுள்ளது.  
மேலும் இம்மாவட்டம் தினஜ்பூர், பீரம்பூர், சேதப்கஞ்ச், ஹக்கிம்பூர், பீர்கஞ்ச், புல்பாரி மற்றும் பர்த்திபூர் என எட்டு நகராட்சி மன்றங்களையும், 101 உள்ளாட்சி ஒன்றியங்களையும், 2131 கிராமங்களையும் கொண்டுள்ளது.  
இம்மாவட்டம் ஆறு நாடாளுமன்றத் தொகுதிகளைக் கொண்டுள்ளது. இதன் அஞ்சல் சுட்டு எண் 5200 ஆகும்.
# தினஜ்பூர் மாவட்டம், வங்காளதேசம்

## வேளாண்மை

இம்மாவட்டத்தில் ஜமுனா, கார்தோ, அட்ராய்,புணர்பாபா, தங்கோன், சோட்டா ஜமுனா, பேலன், இஷாமோதி, வுள்ளி, நோத்தோ, தீபா, சோட்டா தீபா முதலிய ஆறுகள் பாய்வதால் வேளாண்மைத் தொழில் செழிப்பாக உள்ளது.
இங்கு விளச்சிப்பழம், மா, நெல், கரும்பு, சணல், வெங்காயம், வாழை, கோதுமை, இஞ்சி, எண்ணெய் வித்துக்கள், தென்னை முதலியவைகள் அதிகம் பயிரிடப்படுகிறது. ஆண்டு சராசரி மழைப் பொழிவு 1919 மில்லி மீட்டராக உள்ளது.
# தினஜ்பூர் மாவட்டம், வங்காளதேசம்

## மக்கள் தொகையியல்

3444.30 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 8 29,90,128 ஆக உள்ளது. அதில் ஆண்கள் 15,08,670 ஆகவும், பெண்கள் 14,81,458 ஆகவும் உள்ளனர். பாலின விகிதம் 102 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 868 நபர்கள் வீதம் வாழ்கின்றனர். சராசரி எழுத்தறிவு 56.7 % ஆக உள்ளது.
# தினஜ்பூர் மாவட்டம், வங்காளதேசம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் [கிரேடு 1 – 5], ஐந்தாண்டு படிப்புகள் கொண்ட செகண்டரி பள்ளிகளும் [கிரேடு 6 – 10], இரண்டாண்டு படிப்பு கொண்ட மேனிலைப்பள்ளிகளும் [கிரேடு 11 – 12], நான்கு ஆண்டு படிப்பு கொண்ட இளநிலை பட்டப்படிப்பு மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.
# தினஜ்பூர் மாவட்டம், வங்காளதேசம்

## தட்ப வெப்பம்

தினஜ்பூர் மாவட்டத்தின் தட்ப வெப்பம் கோடைக்காலத்தில் அதிகபட்சமாக 32.8° செல்சியல் ஆகவும், குளிர்காலத்தில் அதிகபட்சமாக 14.4° செல்சியஸ் வெப்பம் காணப்படுகிறது.
# தினஜ்பூர் மாவட்டம், வங்காளதேசம்

## கல்வி

இம்மாவட்டத்தில் மூன்று உயர்நிலைப் பள்ளிகளும், இரண்டு அரசு கலை மற்றும் அறிவியல் கல்லூரிகளும், ஒரு அரசு மருத்துவக் கல்லூரியும் உள்ளது.
# சி. வி. விசுவேசுவரா

**சி. வி. விசுவேசுவரா** ( C.V. Vishveshwara 6 மார்ச்சு 1938–16 சனவரி 2017) என்பவர் இந்திய அறிவியலாளர், கருந்துளை ஆய்வாளர் மற்றும் வானியலாளர் ஆவார். ஐன்சுடீன் சார்புக் கொள்கையை ஆழமாக ஆய்வு செய்து அதில் நிபுணர் ஆனார்.
# சி. வி. விசுவேசுவரா

## இளமையும் கல்வியும்

சி. வி. விசுவேசுவராவின் தந்தை பத்மசிறீ சி. வி. வெங்கடராமையா ஒரு கல்வியாளர். விசுவேசுவரா சிறுவராக இருக்கும்போது இலக்கியம் இசை ஆகியவற்றில் ஆர்வம் காட்டினார். கொலம்பியா பல்கலைக்கழகத்தில் அணுத் துகள் இயற்பியல் துறையில் முதுகலை பட்டம் பெற்ற சி.வி.விசுவேசுவரா, மேரிலேண்ட் பல்கலைக்கழகத்தில் கருந்துளைகள் பற்றி ஆய்வுசெய்து முனைவர் பட்டம் பெற்றார்.
நியூயார்க்கு பல்கலைக்கழகம், பாசுடன் பல்கலைக்கழகம், பிட்சுபர்க் பல்கலைக் கழகம் ஆகியவற்றில் கற்பிக்கும் துறையில்
பணி செய்தார். பின்னர் சொந்த ஊரான பெங்களூருவுக்குத் திரும்பினார்.
# சி. வி. விசுவேசுவரா

## அறிவியல் பணிகள்

கடந்த 1970 ஆம் ஆண்டு ‘கருந்துளைவடிவம் பற்றிய ஆராய்ச்சியில் ஈடுபட்டார். இதைத் தொடர்ந்து 130 கோடி ஆண்டுகளுக்கு முன்பு இரண்டு ராட்சதக் கருந்துளைகள், ஒன்றை யொன்று சுற்றிக்கொண்டே மோதியபோது ஏற்பட்ட ஈர்ப்பலைகளின் வடிவத்தை வரைந்தார்.  
பெங்களூருவில் கோளரங்கத்தைத் தோற்றுவித்து அதன் இயக்குநராக இருந்தார். கோளரங்கு நிகழ்ச்சிகளை எழுதியும் நிகழ்ச்சிகளை இயக்கியும் செயல்பட்டார். இரண்டு அறிவியல் குறும் படங்களை உருவாக்கினார். ஐன்சுடீன் கருந்துளைகள் பற்றி சில நூல்களும் பல கட்டுரைகளும் எழுதினார்.
# நீல்பமரி மாவட்டம்

**நீல்பமரி மாவட்டம்** (Nilphamari District) (, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் ரங்க்பூர் கோட்டத்தில் உள்ளது. வடக்கு வங்காளதேசத்தில் அமைந்த இம்மாவட்டத்தின் நிர்வாகத் தலைமையிடம் நீல்பமரி நகரம் ஆகும். 1547 சதுர கிலோ மீட்டர் பரப்பளவு கொண்ட இம்மாவட்டம் டாக்கா நகரத்திலிருந்து 400 கிலோ மீட்டர் தொலைவில் வடமேற்கே உள்ளது.
# நீல்பமரி மாவட்டம்

## மாவட்ட எல்லைகள்

நீல்பமரி மாவட்டத்தின் வடக்கில் இந்தியாவின் டார்ஜிலிங் மாவட்டம், தெற்கில் ரங்க்பூர் மாவட்டம் மற்றும் தினஜ்பூர் மாவட்டம், கிழக்கில் ரங்க்பூர் மாவட்டம் மற்றும் லால்முனிர்காட் மாவட்டங்களும், மேற்கில் பஞ்சகர் மாவட்டம் மற்றும் தினஜ்பூர் மாவட்டங்களும் எல்லைகளாக அமைந்துள்ளது.
# நீல்பமரி மாவட்டம்

## மாவட்ட நிர்வாகம்

1546.59 சதுர கிலோ மீட்டர் பரப்பளவு கொண்ட நீல்பமரி மாவட்டத்தை நீல்பமரி சதர், கிசோர்கஞ்ச், தோமர், ஜல்தகா, திம்லா மற்றும் சையத்பூர் என ஆறு துணை மாவட்டங்களாக பிரிக்கப்பட்டுள்ளது.
இம்மாவட்டத்தில் நீல்பமரி, சையத்பூர், தோமர் மற்றும் ஜல்தகா என நான்கு நகராட்சி மன்றங்களும், 61 பஞ்சாயத்து ஒன்றியங்களும், 361 கிராமங்களையும் கொண்டுள்ளது.
இம்மாவட்டம் நான்கு வங்காளதேச நாடாளுமன்றத் தொகுதிகளைக் கொண்டுள்ளது. இதன் அஞ்சல் சுட்டு எண் 5300 ஆகும்.
இம்மாவட்டம் இந்தியாவுடன் 50.90 கிலோ மீட்டர் பன்னாட்டு எல்லைக் கோட்டைக் கொண்டது.
# நீல்பமரி மாவட்டம்

## பொருளாதாரம்

நீல்பமரி மாவட்டத்தில் டீஸ்டா ஆறு, ககோட், பமோன் தங்கா, தேவனை, உள்ளாய், சரல்கதா, சல்கி, ஜமுனாஷாரி, புரிகோரா முதலிய வற்றாத ஆறுகள் பாய்வதால், நீல்பமரி மாவட்டத்தில் அவுரிச்செடிகள் அதிகம் வளர்கிறது. மேலும் நெல், சணல், புகையிலை, கரும்பு, கோதுமை, வெங்காயம், நிலக்கடலை முதலியவைகள் பயிரிடப்படுகிறது.
# நீல்பமரி மாவட்டம்

## கல்வி

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் [கிரேடு 1 – 5], ஐந்தாண்டு படிப்புகள் கொண்ட செகண்டரி பள்ளிகளும் [கிரேடு 6 – 10], இரண்டாண்டு படிப்பு கொண்ட மேனிலைப்பள்ளிகளும் [கிரேடு 11 – 12], நான்கு ஆண்டு படிப்பு கொண்ட இளநிலை பட்டப்படிப்பு மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் கற்பிக்கப்படுகிறது.  
இம்மாவட்டத்தில் ஐந்து கலை மற்றும் அறிவியல் கல்லூரிகளும், ஆறு உயர்நிலைப் பள்ளிகளும் உள்ளது.
# நீல்பமரி மாவட்டம்

## மக்கள் தொகையியல்

1546.59 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 18,34,231 ஆக உள்ளது. அதில் ஆண்கள் 9,22,964 ஆகவும், பெண்கள் 9,11,267 ஆகவும் உள்ளனர். பாலின விகிதம் 101 ஆண்களுக்கு 100 பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 1186 நபர்கள் வீதம் வாழ்கின்றனர். சராசரி எழுத்தறிவு 44.4 % ஆக உள்ளது.மாவட்டத்தின் பெரும்பான்மை மக்கள் இசுலாம் சமயத்தை பின்பற்றி, வங்காள மொழி பேசுகின்றனர்.
# இமாம் தாரிமீ

**இமாம் தாரிமீ** (Imam Darimi) பாரசீக இஸ்லாமிய அறிஞர், குறிப்பாக முஹதீத் ( ஹதீஸ் கலை அறிஞர் ) ஆவார். இவர் தொகுத்த சுனன் தாரிமீ ஹதீஸ் நூல் சிறப்பாக உள்ளது.
# இமாம் தாரிமீ

## பிறப்பு

இமாம் தாரிமீ இ.நா 181 ( கி.பி. 797 ) வருடத்தில் பிறந்தார். இவர் சமர்கன்த் என்ற ஊரில் பிறந்த காரணத்தினால் சமர்கன்தீ என்றும் இவர் கூறப்படுகிறார். அப்துர் ரஹ்மான் என்பவர் இவர்களின் தகப்பனாராவார். இவரது இயற்பெயர் அப்துல்லாஹ்.  
இவர் பனூ தாரிமீ என்ற கூட்டத்தைச் சார்ந்தவர். பனூ தமிம் குலம் காரணமாக இமாம் தமிம் எனவும் அழைக்கப்படுகிறார்.
# இமாம் தாரிமீ

## கல்வி

இமாம் தாரிமீ அவர்கள் நன்கு புத்திக் கூர்மையுள்ளவராக இருந்தார். பல ஆசிரியர்களைச் சந்தித்து கற்றார். இவர் பெரியவர் சிறியவர் என்ற வித்தியாசம் பார்க்காமல் தன்னை விட வயதில் கீழ் உள்ளவர்களிடமிருந்தும் கற்றுள்ளார். இவர் தொகுத்துள்ள சுனன் அல் தாரமீ என்ற ஹதீஸ் தொகுப்பு நூல் இவரை ஹதீஸ் வல்லுனராக காட்டுக்கிறது. அறிவிப்பாளர்களைப் பற்றியும் நன்கு அறிந்திருந்தார்.
# இமாம் தாரிமீ

## கல்விக்காகப் பயனித்த ஊர்கள்

ஹுராஸான், ஈராக், கூஃபா, பஸரா, ஷாம், பாக்தாத், வாசித், திமிஷ்க், ஹிமஸ், ஜசீரா, சஃர், ஹிஜாஸ் ஆகிய ஊர்களுக்குச் சென்றுள்ளார்.
# இமாம் தாரிமீ

## இவரது ஆசிரியர்கள்

யசீத் பின் ஹாரூன், யஃலா பின் உபைத், ஜஃபர் பின் அவ்ன், பிஷ்ர் பின் உமர், முஹம்மத் பின் பிக்ர், வஹப் பின் ஜரீர், அன்னள்ர் பின் ஷுமைர், உஸ்மான் பின் உமர், சயீத் பின் ஆமிர் மற்றும் பலர் இவருக்கு ஆசிரியராக இருந்துள்ளார்கள்.
# இமாம் தாரிமீ

## இவரது மாணவர்கள்

இமாம் முஸ்லிம், இமாம் அபூதாவூத், இமாம் திர்மிதி, அப்து பின் ஹமைத், அல்ஹசன் பின் சப்பாஹ், முஹம்மத் பின் பஷ்ஷார், முஹம்மத் பின் யஹ்யா இன்னும் பலர் இவருடைய மாணவராக உள்ளார்கள்.
# இமாம் தாரிமீ

## இவரது படைப்புகள்

- **சுனன் தாரிமீ**
- **தப்சீர் அல் தாரமீ**
- **அல் ஜாமிஆ**
# இமாம் தாரிமீ

## இறப்பு

இமாம் தாரிமீ 75 ஆம் வயதில் துல் ஹஜ் மாதம் இ.நா 255 ( கி.பி. 869) இல் இறந்தார்.
# கார்த்திகேய சிவசேனாதிபதி

**கார்த்திகேய சிவசேனாதிபதி** (பிறப்பு 18 அக்டோபர் 1973) ஒரு தமிழ்நாட்டு அரசியலர் மற்றும் வேளாண், கால்நடை வளர்ப்பு ஆர்வலர் ஆவார்.
# கார்த்திகேய சிவசேனாதிபதி

## தொடக்க வாழ்க்கை

இவர், 18 அக்டோபர் 1973 அன்று சிவசேனாதிபதி என்பவருக்கு மகனாகப் பிறந்தார்.
# கார்த்திகேய சிவசேனாதிபதி

## கல்வி

கோயம்புத்தூர் மாநகரின் இரத்தின சபாபதிபுரத்திலுள்ள சிறீ பல்தேவ்தாஸ் கிக்கானி வித்யா மந்திர் உயர்நிலைப்பள்ளியில் (SBKV) பயின்று 1991-இல் பன்னிரண்டாம் வகுப்பை நிறைவு செய்தார்.
# கார்த்திகேய சிவசேனாதிபதி

## வேளாண்மைச் செயல்பாடுகள்

தமிழ்நாடு வேளாண் பல்கலைக்கழகத்தின் நிர்வாக உறுப்பினராகப் பணியாற்றினார்.
# கார்த்திகேய சிவசேனாதிபதி

## கால்நடை வளர்ப்புச் செயல்பாடுகள்

சல்லிக்கட்டு, நாட்டு மாடுகள் தன்னார்வலரான இவர், காங்கேயம் மாடுகள் ஆராய்ச்சி மையத் தலைவராக உள்ளார். சல்லிக்கட்டு போட்டி தொடர்பாக ஆவணப்படம் எடுத்தல், வழக்குகளை நடத்துதல்,நாட்டு மாடுகள் குறித்த விழிப்புணர்வு ஏற்படுத்துதல் போன்ற பணிகளைச் செய்து வருகிறார். ஆறு கோடி ரூபாய் செலவு செய்து காங்கேயம் காளைகளின் விந்தணுக்களைச் சேமித்து வைத்திருக்கிறார்.  
இவர் 2013-ல் மெரீனா கடற்கரையில் மிகச்சில நபர்களுடன் இணைந்து சல்லிக்கட்டு போராட்டத்தில் ஈடுபட்டார்.  
2017 சல்லிக்கட்டு ஆதரவு போராட்டத்துக்கு வித்திட்டதாகக் கருதப்படும் இசையமைப்பாளர் "ஹிப்ஹாப் தமிழா" ஆதியின் பாடல் இவருடைய சந்திப்பிற்குப் பிறகே உருவானது.
# கார்த்திகேய சிவசேனாதிபதி

## அரசியல்

2020-ஆம் ஆண்டில் திராவிட முன்னேற்றக் கழகத்தில் (திமுக) இணைந்தார். அவ்வாண்டு நவம்பர் 23 அன்று திமுகவில் புதிதாக உருவாக்கப்பட்ட சுற்றுச்சூழல் அணியின் செயலாளராக நியமிக்கப்பட்டார்.  
2021 தமிழ்நாட்டு சட்டமன்றத் தேர்தலில் இவர் முன்னாள் அமைச்சர் எஸ். பி. வேலுமணியை எதிர்த்து தொண்டாமுத்தூர் தொகுதியில் போட்டியிட்டு இரண்டாமிடம் பெற்றார்.
# கார்த்திகேய சிவசேனாதிபதி

## பதவிகள்

19 திசம்பர் 2022 அன்று தமிழ்நாட்டு முதலமைச்சர் மு. க. ஸ்டாலின், இவரை புதிதாக உருவாக்கப்பட்ட வெளிநாடு வாழ் தமிழர் நல வாரியத்தின் தலைவராக நியமித்தார்.
# தஞ்சாவூர் தீர்த்த சஞ்சீவி ஆஞ்சநேயர் கோயில்

**தஞ்சாவூர் தீர்த்த சஞ்சீவி ஆஞ்சநேயர் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் உள்ள ஆஞ்சநேயர் கோயில்களில் ஒன்றாகும்.
# தஞ்சாவூர் தீர்த்த சஞ்சீவி ஆஞ்சநேயர் கோயில்

## அமைவிடம்

இக்கோயில் தஞ்சாவூரில் அய்யங்குளம் தென் கரையில் அமைந்துள்ளது.
# தஞ்சாவூர் தீர்த்த சஞ்சீவி ஆஞ்சநேயர் கோயில்

## தேவஸ்தான கோயில்

தஞ்சாவூர் அரண்மனை தேவஸ்தானத்திற்கு உட்பட்ட 88 கோயில்களில் இக்கோயிலும் ஒன்றாகும்.
# தஞ்சாவூர் தீர்த்த சஞ்சீவி ஆஞ்சநேயர் கோயில்

## மூலவர்

மூலவராக ஆஞ்சநேயர் நின்ற நிலையில் உள்ளார். மிகச்சிறிய கோயிலாக உள்ளது. நுழைவாயில், கருவறை ஆகியவற்றைக் கொண்டுள்ளது. அய்யன்குளத்தின் தென்கரையில் இக்கோயில் உள்ளது. குளத்தின் தென்கரையில் படிக்கட்டுகளில் இறங்கி இடது புறம் சென்றால் இக்கோயிலை அடையலாம்.
# தஞ்சாவூர் தீர்த்த சஞ்சீவி ஆஞ்சநேயர் கோயில்

## அமைப்பு

தீர்த்தக் கரையில் இருப்பதால் இவர் தீர்த்த சஞ்சீவி என அழைக்கப்படுகிறார். சிறிய சன்னதி படித்துறைக்கு மேல் கிழக்கு நோக்கிய நிலையில் அமைக்கப்பட்டுள்ளது. கோயில் என்பதைவிட சிறிய சன்னதி எனலாம். மூலவர் கிழக்கு நோக்கிய நிலையில் புடைப்புச் சிற்பமாக உள்ளார். அவரது இடது பாதம் வடக்கு நோக்கியும், வலக்குதில் சற்றே உயர்ந்து பாதம் வடக்கு நோக்கிய நிலையிலும் காணப்படுகின்றன. பாதங்களில் தண்டை அணிந்துள்ளார். இரு கரங்களிலும் கங்கணமும், அங்கதமும் காணப்படுகின்றன. இடது கரம் இடது துடையில் அழுந்திய நிலையில் தாமரைத் தண்டினைப் பிடித்துக்கொண்டுள்ளது. வலது கரம் அபய முத்திரையுடன் உள்ளது. பரந்த மார்பு, நீண்ட முத்து மணி மாலை, துளசி மாலை, முப்புரி நூலுடன், கழுத்தை ஒட்டி அழகான ஒட்டிகையுடன் உள்ளார். தலையைச் சுற்றி மணிச்சரம் காணப்படுகிறது.
# தஞ்சாவூர் சஞ்சீவி ஆஞ்சநேயர் கோயில்

**தஞ்சாவூர் சஞ்சீவி ஆஞ்சநேயர் கோயில்**, தமிழ்நாடு, தஞ்சாவூர் மாவட்டம், தஞ்சாவூரில் உள்ள ஆஞ்சநேயர் கோயில்களில் ஒன்றாகும்.
# தஞ்சாவூர் சஞ்சீவி ஆஞ்சநேயர் கோயில்

## அமைவிடம்

இக்கோயில் பெரிய கோயிலின் இடப்புறம் உள்ள சிவகங்கைத் தோட்டத்தில் உள்ளே செல்லும்போது தோட்டத்தின் இடது புறத்தில் அமைந்துள்ளது.
# தஞ்சாவூர் சஞ்சீவி ஆஞ்சநேயர் கோயில்

## மூலவர்

மூலவராக சஞ்சீவி ஆஞ்சநேயர் நின்ற நிலையில் உள்ளார். நுழைவாயில், கருவறை ஆகியவற்றைக் கொண்டுள்ளது. இக்கோயில் உள்ளது. வாயிலின் மேல் உள்ள சிறிய கோபுரத்தில் ராமர், லட்சுமணர், அனுமார் நின்ற நிலையில் உள்ளனர். அடுத்த தளத்தில் அனுமார் நின்ற நிலையில் உள்ளார்.
# தஞ்சாவூர் சஞ்சீவி ஆஞ்சநேயர் கோயில்

## அமைப்பு

கோட்டையின் வடமேற்கில், வாயு மூலையில் வாயுவின் மைந்ததனான அனுமாருக்கு கோயில் அமைந்துள்ளது. இவர் சஞ்சீவிராயர் என்று அழைக்கப்படுகிறார். கிழக்கு நோக்கிய நிலையில் அமைந்துள்ளதால் அவர் திறமையும் வலிமையும் தருவார் என்று நம்புகின்றனர். மூலவர் கிழக்கு நோக்கிய நிலையில் சுமார் மூன்றரை அடி உயரத்தில் உள்ளார்.இடது கரத்தில் சஞ்சீவி மலையும், வலது கரம் அபய முத்திரையுடனும் உள்ளது. கரங்களில் கங்கணமும், புஜங்களில் அங்கதமும், மார்பில் முத்து மணிமாலை, பதக்கத்துடன் கூடிய மணி மாலை, முப்புரி நூல் ஆகியவையும் காணப்படுகின்றன. கச்சம் அணிந்துள்ள அவருடைய தலக்கு மேல் சுருண்டு எழுந்துள்ள வாலின் நுனியில் சிறிய மணி காணப்படுகிறது. காலில் தண்டை உள்ளது.
# சூரன் குறுவை (நெல்)

**சூரன் குறுவை** அல்லது **சூரக் குறுவை** (*Sooran Kuruvai*) பாரம்பரிய நெல் வகையைச்சார்ந்த இது, தமிழகத்தின் நாகை மாவட்டத்திலுள்ள “வெள்ளப்பழம்” மற்றும் “கீவலுார்” போன்றப் பகுதிகளில் நன்கு வளரக் கூடிய நெல் இரகமாகும். 130 - 135 நாட்களில் அறுவடைக்கு வரக்கூடிய இந்த நெல் இரகம், 30 - 35 நாட்கள் நாற்றங்கால் கால அளவு கொண்டதாகும். சூரன் குறுவையின் நெல் தானியமணி கரும்பழுப்பு நிறமாகவும், பெரு நயத்துடனும் காணப்படும்.
# சூரன் குறுவை (நெல்)

## பருவகாலம்

மத்திய, மற்றும் நீண்டகாலப் பருவங்களுக்கு ஏற்ற இரகமான சூரன் குறுவைக்கு, ஆகத்து மாதம் தொடங்கும் சம்பா பட்டமும், மற்றும் செப்டம்பர் மாதம் தொடங்கும் பின் சம்பா பட்டம் போன்ற பருவங்கள் ஏற்றதாகும். மேலும், இப்பட்டத்தில் (பருவத்தில்) தமிழகத்தின் அனைத்து மாவட்டங்களிலும் வேளாண்மை செய்யப்படுவது குறிப்பிடத்தக்கது.
# சொக்கிகுளம் சோமலிங்கேசுவரர் கோயில்

**சொக்கிகுளம் சோமலிங்கேசுவரர் கோயில்** தமிழ்நாட்டில் மதுரை மாவட்டத்தில் உள்ள சிவன் கோயிலாகும்.
# சொக்கிகுளம் சோமலிங்கேசுவரர் கோயில்

## அமைவிடம்

இக்கோயில் மதுரை மாவட்டத்தில் சொக்கிகுளம் என்னுமிடத்தில் உள்ளது.
# சொக்கிகுளம் சோமலிங்கேசுவரர் கோயில்

## இறைவன், இறைவி

இக்கோயிலின் மூலவராக சோமலிங்கேசுவரர் உள்ளார். சிவனின் ஆவுடை வடக்கு நோக்கிய நிலையில் உள்ளது.
# சொக்கிகுளம் சோமலிங்கேசுவரர் கோயில்

## அமைப்பு

இக்கோயிலில் பெருமாளுக்கும் சன்னதி அமைந்துள்ளது. சிவனும் பெருமாளும் சேர்ந்து சிவ பெருமாளாகக் காட்சியளிக்கின்றனர். திருப்பதி பெருமாளின் தோற்றத்தைப் போல பெருமாள் காணப்படுகிறார். இப்பெருமாளை திருப்பதியிலிருந்து கொண்டு வந்து அமைத்ததாகக் கூறுகின்றனர்.
# சொக்கிகுளம் சோமலிங்கேசுவரர் கோயில்

## திருவிழாக்கள்

பிரதோஷ நாட்களில் அன்னாபிஷேகம் நடத்தப்படுகிறது. பிரதோஷ நாட்களில் சிவனுக்கும், புரட்டாசி நாட்களில் பெருமாளுக்கும் விழாக்கள் நடத்தப்படுகின்றன. மூலவர் சிவனாக இருந்தபோதிலும் விநாயகர் சதுர்த்தியின்போது விநாயகருக்கு சிறப்பு பூசைகள் நடத்தப்படுகின்றன.
# சோழவந்தான் ஆதிவால குருநாதசாமி கோயில்

**சோழவந்தான் ஆதிவால குருநாதசாமி கோயில்** தமிழ்நாட்டில் மதுரை மாவட்டத்தில் உள்ள சிவன் கோயிலாகும்.
# சோழவந்தான் ஆதிவால குருநாதசாமி கோயில்

## அமைவிடம்

இக்கோயில் மதுரை மாவட்டத்தில் சோழவந்தான் என்னுமிடத்தில் வாடிப்பட்டத்தில் மேல வீதியில் ஜனகை நகரில் அமைந்துள்ளது.
# சோழவந்தான் ஆதிவால குருநாதசாமி கோயில்

## இறைவன், இறைவி

இக்கோயிலின் மூலவராக ஆதிவால குருசாமி உள்ளார். இறைவி அங்காளேசுவரி ஆவார். இருவரும் சுயம்புவாகத் தோன்றியதாகக் கூறுவர். வில்வம், நாகலிங்க மரம் கோயிலின் தல மரங்களாக உள்ளன.
# சோழவந்தான் ஆதிவால குருநாதசாமி கோயில்

## அமைப்பு

முன் கோபுரம் கிழக்கு நோக்கிய நிலையில் உள்ளது. முன் மண்டபத்தில் தூண்களும் ஓவியங்களும் உள்ளன. கருவறையின் இடப்புறம் அம்மனும், வலப்புறம் முருகனும் உள்ளனர். மகாமண்டபத்தில் மாயாண்டி சுவாமி, வீரபத்திரர், இடது புறத்தில் முத்துப்பேச்சியம்மன், பேச்சியம்மாள், சப்பாணி, பெரிய கருப்பண்ணசாமி, மதுரை வீரன், சோணைசாமி, வீராயியம்மாள், ராக்காயி, சந்தன கருப்பன் பாதாள அம்மன் ஆகியோருக்கு சன்னதிகள் உள்ளன. நந்தீசுவரர், லாட சன்னாசி ஆகியோரும் உள்ளனர். அருகே பலி பீடம் உள்ளது. அம்மன் சன்னதியைச் சுற்றி 22 சுவாமிகள் உள்ளனர்.
# சோழவந்தான் ஆதிவால குருநாதசாமி கோயில்

## திருவிழாக்கள்

மகா சிவராத்திரி, ஆடி மாதம் விளக்கு பூசை, தைப் பொங்கல், தீபாவளி, நவராத்திரி, பௌர்ணமி ஆகிய நாட்களில் விழாக்கள் நடத்தப்படுகின்றன.
# நயினார்கோயில் நாகநாதர் கோயில்

**நயினார்கோயில் நாகநாதர் கோயில்** தமிழ்நாட்டில் இராமநாதபுரம் மாவட்டம், பரமக்குடி அருகில் உள்ள நயினார்கோயில் என்னும் ஊரில் அமைந்துள்ள சிவன் கோயிலாகும்.